Teadsin juba, et  pardid valmistuvad äralennuks, teevad oma tiivaharjutusi, sukelduvad, pritsivad ja müravad, aga vot pildistama ei saanud, polnud ilma. Kui siis ükskord vähe selgem oli, pildistasin lausa käe haigeks. Eks proovi mitu tundi fotokas palges seista. Aga nemad olid tasemel! Mulle tehti tõelist pardi tsirkust, hüpati, karati, puristati ja vehiti tiibadega. Üks trikk oli selline - part sukeldub ja siis nagu delfiin hüppab veest välja, et kohe uuesti vee alla söösta. Kui ma seda eemalt tulles nägin, mõtlesin lolli  peaga, et äkki ongi mingi kala:) Aga ühe avastuse tegin veel - nimelt, et nad nii ilusad võivad olla.